དམར་གྱི་རྒྱན་ལྡན། ལས་བུམ་བཅུད་ལྡན་རྡོར་གཟུངས་ཀྱིས་མཛེས་པ། ཕྱི་ནང་གི་
མཆོད་པ། རྡོ་དྲིལ་འཐོར་འབྲུ་སོགས་ཡོ་བྱད་རྣམས་ཚང་བར་འདུ་བྱས་ཏེ། དཀོན་
མཆོག་གསུམ་ལ་སྐྱབས་སུ་འགྲོ། །སེམས་ཅན་ཐམས་ཅད་བདག་གིས་སྒྲོལ། །བྱང་
ཆུབ་གནས་ལ་དགོད་པར་བགྱི། །བྱང་ཆུབ་སེམས་ནི་ཡང་དག་བསྐྱེད། ། ལན་
གསུམ། ཨོཾ་སྭ་བྷཱ་ཝ་ཤུདྷ་སརྦ་དྷརྨ་སྭ་བྷཱ་ཝ་ཤུརྙོཉཧཾ། སྟོང་པ་ཉིད་དུ་གྱུར། སྟོང་
པའི་ངང་ལས་པཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ། ཧཱུཾ་ལས་རྡོ་
རྗེ་དཀར་པོ་རྩེ་ལྔ་བ་ལྟེ་བ་ལ་ཧཱུཾ་གིས་མཚན་པ། དེ་ལས་འོད་འཕྲོས། འདུས་ཡོངས་
སུ་གྱུར་པ་ལས་རང་ཉིད་རྡོ་རྗེ་སེམས་དཔའ་སྐུ་མདོག་དཀར་པོ་ཞལ་གཅིག་ཕྱག་
གཉིས་ཀྱིས་རྡོ་རྗེ་དང་དྲིལ་བུ་འཛིན་པ། ཡུམ་རྡོ་རྗེ་བསྙེམས་མ་དཀར་མོ་ཞལ་གཅིག་
ཕྱག་གཉིས་ཀྱིས་གྲི་གུག་དང་ཐོད་པ་འཛིན་པས་འཁྱུད་པ། གཉིས་ཀའང་དར་གྱི་ན་
བཟའ་དང་རིན་པོ་ཆེའི་རྒྱན་སྣ་ཚོགས་གྱིས་བརྒྱན་པ། ཡབ་རྡོ་རྗེ་སྐྱིལ་ཀྲུང་གིས་
བཞུགས་པའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་
པོ། དེ་ལས་འོད་ཟེར་འཕྲོས། རང་འདྲའི་ཡེ་ཤེས་པ་སྤྱན་དྲངས། གཉིས་སུ་མེད་
པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རྣམས་སྤྱན་
དྲངས། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་དུ་
གསོལ། ཞེས་གསོལ་བ་བཏབ་པས། དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་
བུམ་པ་ཐོགས་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་དབང་
བསྐུར། སྐུ་ཡེ་ཤེས་ཀྱི་བདུད་རྩིས་གང་། མི་བསྐྱོད་པས་དབུ་བརྒྱན་པར་གྱུར། ཅེས་
457

བསྐྱེད་ལ། ཧ་ཧོ་ཧྲཱིཿ ལན་གསུམ། ཁ་དོག་དྲི་རོ་ནུས་པའི་སྐྱོན་བཅོམ་ཞིང་བདུད་
རྩིར་གྱུར། ཨོཾ་ཨཱཿཧཱུཾ། ལན་གསུམ། རྒྱ་ཆེར་སྤེལ་ཞིང་བྱིན་གྱིས་བརླབས་པར་གྱུར།
ཅེས་ནང་མཆོད་དང་། བཛྲ་ཨ་མྲྀ་ཏས་བསངས། ས་བྷཱ་ཝཱས་སྦྱངས། སྟོང་པའི་ངང་
ལས་ཨཱཿལས་ཐོད་པའི་སྣོད་རྣམས་ཀྱི་ནང་དུ། ཧཱུཾ་ལས་མཆོད་རྫས་རྣམས་རང་བཞིན་
བདེ་སྟོང་། རྣམ་པ་མཆོད་རྫས། བྱེད་ལས་ཟག་མེད་ཀྱི་བདེ་བ་བསྐྱེད་པའི་ནུས་པ་
དང་ལྡན་པར་གྱུར། ཨོཾ་ཨཉྙཾ་ཨཱཿཧཱུཾ། ནས། ཤཔྟ་ཨཱཿཧཱུཾ་གི་བར་གྱིས་བདག་མདུན་གྱི་
མཆོད་པ་བྱིན་གྱིས་བརླབས་ལ། ཨོཾ་བཛྲ་ས་ཏྭ་ས་པ་རི་ཝཱ་ར་ཨགྷཾ། ནས། ཤབྟ་པྲིཏཱ་
ཙྪ་ཧཱུྃ་སྭཱཧཱའི་བར་གྱིས་ཕྱི་མཆོད་དང་། ཨོཾ་བཛྲ་ས་ཏྭ་ས་པརི་ཝཱ་ར་ཨོཾ་ཨཱཿཧཱུཾ་གིས་ནང་
མཆོད་ཕུལ། མི་བསྐྱོད་རྡོ་རྗེ་ཡེ་ཤེས་། །རྡོ་རྗེ་དབྱིངས་ནི་མཁས་པ་ཆེ། །རྡོ་རྗེ་
གསུམ་མཆོག་དཀྱིལ་འཁོར་གསུམ། །རྡོ་རྗེ་སེམས་དཔའ་ལ་ཕྱག་འཚལ། །ཞེས་པས་
བསྟོད། ཐུགས་ཀའི་ཧཱུཾ་ཡིག་སྔགས་འཕྲེང་དང་བཅས་པ་ ལས་འོད་ཟེར་འཕྲོས།
སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས། སངས་རྒྱས་སྲས་བཅས་ལ་མཉེས་པའི་
མཆོད་པ་ཕུལ། དེ་རྣམས་ཀྱི་ཡོན་ཏན་ཐམས་ཅད་འོད་ཀྱི་རྣམ་པར་བསྡུས་ནས།
ཐུགས་ཀའི་ཧཱུཾ་ཡིག་སྔགས་འཕྲེང་དང་བཅས་པ་ལ་ཐིམ་པས་གཟི་བརྗིད་དང་མཐུ་
སྟོབས་ཕུན་སུམ་ཚོགས་པར་གྱུར་པར་བསམ་ལ། ཡིག་བརྒྱ་ཉེར་གཅིག་སོགས་བཟླས་
ཏེ། དགེ་བ་འདི་ཡིས་མྱུར་དུ་བདག །རྡོ་རྗེ་སེམས་དཔའ་འགྲུབ་གྱུར་ནས། །ཞེས་
སོགས་ཀྱིས་དགེ་བ་བསྔོའོ། །བུམ་ཆུའི་སྟེང་གི་ཉི་དཀྱིལ་ཧཱུཾ་ཡིག་སྔགས་འཕྲེང་དང་
བཅས་པའི་འོད་ཟེར་གྱིས་རྒྱལ་བ་སྲས་བཅས་ཀྱི་མཐུ་སྟོབས་ཐམས་ཅད་ལས་སྔགས་
ཟེར་དང་བཅས་པའི་རྣམ་པར་བསྡུས་ནས་བུམ་ཆུ་ལ་ཐིམས་པར་བསམས་ནས།
ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ། ཅེས་བཟླས་ཏེ་གསང་ཆུ་བསྒྲུབ། ཚོམ་བུ་
བཛྲ་ཨ་མྲྀ་ཏས་བསངས། ས་བྷཱ་ཝས་སྦྱངས། སྟོང་པའི་ངང་ལས་ཡཾ་ལས་པདྨ་དང་
ཞེས་སོགས་ཀྱིས་རང་ཉིད་ཅེས་པ་དང་བདག་ལ་ཞེས་པ་དོར་ནས་སྔར་ལྟར་ཡན་ལག་
བཞི་རྫོགས་སུ་བསྐྱེད་ནས་མཆོད་བསྟོད་བཟླས་པ་བྱ། གཏོར་མ་ནང་མཆོད་ལྟར་
བྱིན་གྱིས་བརླབས་ལ། ཡབ་ཡུམ་གྱི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་
458

ཐམས་ཅད་དྲངས་ཏེ་གསོལ་བར་གྱུར། ཨོཾ་བཛྲ་ས་ཏྭ་ས་པ་རི་ཝཱར་ཨིདཾ་བ་ལིཏ་ཁ་ཁཱ་
ཁཱ་ཧི་ཁཱ་ཧི། ལན་གསུམ་གྱིས་ཕུལ། མཆོད་བསྟོད་གོང་བཞིན་བྱ། ཐལ་མོ་སྦྱར་ཏེ།
བཅོམ་ལྡན་འདས་རྡོ་རྗེ་སེམས་དཔའ་བདག་དང་སེམས་ཅན་ཐམས་ཅད་ཀྱི་སྡིག་སྒྲིབ་
ཐམས་ཅད་ཞི་བ་དང་མཆོག་མཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ།
ཞེས་འདོད་དོན་ལ་གསོལ་བ་ལན་གསུམ་བཏབ། སློབ་མ་རྣམས་ཀྱིས་ཕྱག་ཁྲུས་མེ་
ཏོག་བཀྱེ་བསྡུ། མཎྜལ་འབུལ་བ་རྣམས་དང༌། སློབ་དཔོན་གྱིས་བགེགས་སྤྱོད། སྤྱི་
བྱེ་བྲག་གི་ཆོས་བཤད་སྔོན་དུ་བཏང༌། དེ་ལྟ་བུའི་ཕན་ཡོན་དང་ལྡན་པའི་རྡོ་རྗེ་
སེམས་དཔའི་བསྒོམ་བཟླས་ཉམས་སུ་ལེན་པ་ལ། ཐོག་མར་སྨིན་བྱེད་ཀྱི་རྗེས་གནང་
ཟབ་མོ་ཞུ་བའི་ཕྱིར་དུ་གསོལ་བ་འདེབས་པ་རྗེས་ཟློས་མཛོད། ཀུན་མཁྱེན་ཡེ་ཤེས་
ཕུང་པོ་ཅན། །སྲིད་པའི་འཁོར་ལོ་རྣམ་འཇོམས་པ། །དེ་རིང་བཤད་པའི་རིན་ཆེན་
གཏེར། །གཙོ་བོས་བདག་ལ་བཀའ་དྲིན་སྩོལ། །ལན་གསུམ། གནས་ཁང་དག་
ཞིང་། བླ་མ་དང་ཚོམ་བུ་རྡོར་སེམས་ཡབ་ཡུམ། མཐའ་སྐོར་དུ་སྐྱབས་ཡུལ་དང་
བཅས་པའི་ལྷ་ངོ་བསྟན་ནས། དཀོན་མཆོག་གསུམ་ལ་བདག་སྐྱབས་མཆི་ནས་འགྲུབ་
པར་ཤོག་གི་བར་ལན་གསུམ་གྱིས་བྱང་སྡོམ་ཕོག །སློབ་མ་བཛྲ་ཨ་མྲྀ་ཏས་བསངས།
སྭ་བྷཱ་ལས་སྦྱངས། སྟོང་པའི་ངང་ལས་པཾ་ལས་པདྨ་དང༌་། ཞེས་པ་ནས། ཐུགས་
ཀར་ཧཱུཾ་སྔོན་པོས་མཚན་པར་གྱུར། ཅེས་པའི་བར་རང་ཉིད་ཅེས་པ་སློབ་མ་རྣམས་
ཞེས་པར་བསྒྱུར་ནས་བསྐྱེད། དུས་གསུམ་སངས་རྒྱས་ཐམས་ཅད་ཀྱི། །སྐུ་ཡི་རྡོ་རྗེ་
སློབ་དཔོན་གྱིས། །བདག་ལ་རྡོ་རྗེ་སེམས་དཔལ་ཡི། །སྐུ་ཡི་རྗེས་གནང་སྩལ་དུ་
གསོལ། །ལན་གསུམ། མདུན་བསྐྱེད་ཀྱི་ལྷའི་སྤྱི་བོའི་ཨོཾ་དཀར་པོའི་མཐར་ཡིག་བརྒྱ་
དཀར་པོས་བསྐོར་བ་ལས་འོད་ཟེར་འཕྲོས། ཕྱོགས་བཅུའི་སྐྱབས་ཡུལ་ཐམས་ཅད་ཀྱི་
སྐུའི་བྱིན་རླབས་ཐམས་ཅད་འོད་དང་བདུད་རྩི་དཀར་པོའི་རྣམ་པར་བསྡུས་ནས་སྤྱི་
བོའི་སྔགས་འཕྲེང་ལ་ཐིམ། དེ་ལས་བདུད་རྩི་དཀར་པོའི་རྒྱུན་བབས་པ་སློབ་མ་
རྣམས་གྱི་སྤྱི་བོ་ནས་ཞུགས་པས་ནད་གདོན་སྡིག་སྒྲིབ་སྤྱི་དང་། ཁྱད་པར་བླ་མའི་སྐུ་
ལ་བསྔོས་པ། གྲིབ་མ་ལ་འགོམ་པ། སྲོག་གཅོད། ལོག་གཡེམ། རྐུ་བ་སོགས་ལུས་
459

ཀྱི་སྡིག་སྒྲིབ་ཐམས་ཅད་བྱང་ཞིང་དག རྡོ་རྗེ་སེམས་དཔའི་སྐུའི་བྱིན་རླབས་ཞུགས་
ཏེ། སྐུ་རྡོ་རྗེ་འགྲུབ་པའི་ནུས་པ་ཁྱད་པར་ཅན་བཞག་པར་མོས་མཛོད། དྲིལ་གསིལ་
དང་ཡིག་བརྒྱ་བརྗོད། དུས་གསུམ་སངས་རྒྱས་ཐམས་ཅད་ཀྱི། །གསུང་གི་རྡོ་རྗེ་སློབ་
དཔོན་གྱིས། །བདག་ལ་རྡོ་རྗེ་སེམས་དཔའ་ཡི། ། གསུང་གི་རྗེས་གནང་སྩལ་དུ་
གསོལ། །ལན་གསུམ། མདུན་བསྐྱེད་ཀྱི་ལྷའི་མགྲིན་པའི་ཨཱཿདམར་པོའི་མཐར་ཡིག་
བརྒྱ་དམར་པོས་བསྐོར་བ་ལས་འོད་ཟེར་འཕྲོས། ཕྱོགས་བཅུའི་སྐྱབས་ཡུལ་ཐམས་
ཅད་ཀྱི་གསུང་གི་བྱིན་རླབས་ཐམས་ཅད་འོད་དང་བདུད་རྩི་དམར་པོའི་རྣམ་པར་
བསྡུས་ནས་མགྲིན་པའི་སྔགས་འཕྲེང་ལ་ཐིམ། དེ་ལས་བདུད་རྩི་དམར་པོའི་རྒྱུན་
བབས་པ་སློབ་མ་རྣམས་ཀྱི་མགྲིན་པ་ནས་ཞུགས་པས་ནད་གདོན་སྡིག་སྒྲིབ་སྤྱི་དང་།
ཁྱད་པར་བླ་མའི་གསུང་བཅག་པ། སྐུར་བ་གཏབ་པ། རྫུན། ཕྲ་མ། ཚིག་རྩུབ།
ངག་བཀྱལ་སོགས་ངག་གི་སྡིག་སྒྲིབ་ཐམས་ཅད་བྱང་ཞིང་དག རྡོ་རྗེ་སེམས་པའི་
གསུང་གི་བྱིན་རླབས་ཞུགས་ཏེ། གསུང་རྡོ་རྗེ་འགྲུབ་པའི་ནུས་པ་ཁྱད་པར་ཅན་
བཞུགས་པར་མོས་མཛོད། དྲིལ་གསིལ་དང་ཡིག་བརྒྱ་བརྗོད།
དུས་གསུམ་སངས་
རྒྱས་ཐམས་ཅད་ཀྱི། ། ཐུགས་ཀྱི་རྡོ་རྗེ་སློབ་དཔོན་གྱིས། །བདག་ལ་རྡོ་རྗེ་སེམས་
དཔའ་ཡི། །ཐུགས་ཀྱི་རྗེས་གནང་སྩལ་དུ་གསོལ། །ལན་གསུམ། མདུན་བསྐྱེད་ཀྱི་
ལྷའི་ཐུགས་ཀའི་ཧཱུཾ་སྔོན་པོའི་མཐར་ཡིག་བརྒྱ་སྔོན་པོས་བསྐོར་བ་ལས་འོད་ཟེར་
འཕྲོས། ཕྱོགས་བཅུའི་སྐྱབས་ཡུལ་ཐམས་ཅད་ཀྱི་ཐུགས་ཀྱི་བྱིན་རླབས་ཐམས་ཅད་
འོད་དང་བདུད་རྩི་སྔོན་པོའི་རྣམ་པར་བསྡུས་ནས་ཐུགས་ཀའི་སྔགས་འཕྲེང་ལ་ཐིམ།
དེ་ལས་བདུད་རྩི་སྔོན་པོའི་རྒྱུན་བབས་པ་སློབ་མ་རྣམས་ཀྱི་སྙིང་ག་ནས་ཞུགས་པས་
ནད་གདོན་སྡིག་སྒྲིབ་སྤྱི་དང༌། ཁྱད་པར་བླ་མའི་ཐུགས་དཀྲུགས་པ། དད་ལོག་
བགྱིས་པ། བརྣབ་སེམས། གནོད་སེམས། ལོག་ལྟ་སོགས་ཡིད་ཀྱི་སྡིག་སྒྲིབ་ཐམས་
ཅད་དག རྡོ་རྗེ་སེམས་དཔའི་ཐུགས་ཀྱི་བྱིན་རླབས་ཞུགས་ཏེ། ཐུགས་རྡོ་རྗེ་འགྲུབ་
པའི་ནུས་པ་ཁྱད་པར་ཅན་བཞག་པར་མོས་མཛོད། དྲིལ་གསིལ་དང་ཡིག་བརྒྱ་
བརྗོད། བཟླས་ལུང་ནི། སློབ་དཔོན་ལྷར་གསལ་བའི་ཐུགས་ཀར་ཟླ་བའི་སྟེང་དུ་ཧཱུཾ་
460

གི་མཐར་ཡིག་བརྒྱས་བསྐོང་བ་ལས་རང་འདྲ་གཉིས་པ་ཞིག་ཆད་པ་ཞལ་ནས་ཐོན།
སློབ་མ་རྣམས་ལྷར་གསལ་བའི་ཁ་ནས་ཞུགས། སྙིང་གར་ཟླ་བའི་སྟེང་དུ་ཧཱུཾ་གི་མཐར་
གཡས་སྐོར་དུ་འཁོད་པ་ལས་བདུད་རྩིའི་རྒྱུན་བབས་པས་ནད་གདོན་སྡིག་སྒྲིབ་སྤྱི་
དང་། ཁྱད་པར་སྔགས་མ་དག་པ་སོགས་ངག་གི་སྡིག་སྒྲིབ་ཐམས་ཅད་བྱང་ཞིང་དག
རྡོ་རྗེ་སེམས་དཔའ་གསུང་གི་བྱིན་རླབས་ཞུགས་ཏེ། ངག་ནུས་པ་དང་ལྡན་པར་
བསམ་སྟེ། ཡིག་བརྒྱའི་རྗེས་ཟློས་ལན་གསུམ་བྱ། སློབ་དཔོན་ལ་མེ་ཏོག་འཐོར་བ་
དང་བཅས། བཅོམ་ལྡན་བདག་ལ་སྩལ་ལགས་ཀྱི། །བཅོམ་ལྡན་བདག་ལ་འགོ་བར་
མཛོད། །ལན་གསུམ་ཟློས། སློབ་དཔོན་གྱིས་མེ་ཏོག་སྔགས་འཕྲེང་དུ་བྱིན་གྱིས་
བརླབས་ནས་སྤྱི་བོ་ནས་བསྟིམས་པས་སྔགས་ཀྱི་དངོས་གྲུབ་བརྟན་པར་མོས་མཛོད།
བཅོམ་ལྡན་འདི་ལ་སྩལ་ལགས་ཀྱི། །འདི་ལ་འགོ་བར་མཛད་དུ་གསོལ། །སྔགས་ཀྱི་
དངོས་གྲུབ་སྩོལ་བ་དང༌། །བརྟུལ་ཞུགས་བརྟན་པར་མཛད་དུ་གསོལ། །དྲི་གསིལ་
དང་མེ་ཏོག་འཐོར། ལྷ་བསྟིམ་པ་ནི། སློབ་དཔོན་གྱི་ཐུགས་ཀའི་ཧཱུཾ་གི་འོད་ཟེར་གྱིས་
མདུན་བསྐྱེད་གྱི་ལྷའི་ཐུགས་རྒྱུད་བསྐུལ་ཏེ་རང་འདུ་གཉིས་པ་རེ་ཆད་དེ་སློབ་མ་
རྣམས་ཀྱི་སྤྱི་བོར་བཞུགས་པ་ལ། བཅོམ་ལྡན་འདས་རྡོ་རྗེ་སེམས་དཔའ་བདག་དང་
སེམས་ཅན་ཐམས་ཅད་ཀྱི་སྡིག་སྒྲིབ་དང་དམ་ཚིག་ཉམས་ཆགས་ཐམས་ཅད་བྱང་ཞིང་
དག་པར་མཛོད་དུ་གསོལ། ཞེས་རྗེས་བཟློས་ཀྱིས་གསོལ་བ་བཏབ་པས། ཐུགས་
ཀའི་ཧཱུཾ་ལས་འོད་ཟེར་འཕྲོས། སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས། སངས་
རྒྱས་སྲས་བཅས་ལ་མཉེས་པའི་མཆོད་པ་ཕུལ། དེ་རྣམས་ཀྱི་ཡོན་ཏན་ཐམས་ཅད་
འོད་ཀྱི་རྣམ་པར་བསྡུས་ནས་ཐུགས་ཀའི་ཧཱུཾ་ལ་ཐིམ་པས་གཟི་བརྗིད་དང་མཐུ་སྟོབས་
ཕུན་སུམ་ཚོགས་པར་གྱུར། དེ་ནས། རྡོ་རྗེ་སེམས་དཔའི་ཞལ་ནས་རིགས་ཀྱི་བུ།
ཁྱོད་ཀྱི་སྡིག་སྒྲིབ་དང་དམ་ཚིག་ཉམས་ཆགས་ཐམས་ཅད་བྱང་ཞིང་དག་གོ །ཞེས་
གསུངས་ནས་སློབ་མ་རྣམས་ལ་ཐིམ་པས་སློབ་མ་རྣམས་ཀྱི་སྒོ་གསུམ་དང་རྡོ་རྗེ་སེམས་
དཔའི་སྐུ་གསུང་ཐུགས་དབྱེར་མི་ཕྱེད་པར་གྱུར་བའི་མོས་པ་མཛོད། བཅོམ་ལྡན་
འདི་ལ་བྱིན་ལགས་ཀྱི། །རྡོ་རྗེ་སེམས་དཔས་བྱིན་གྱིས་རློབས། །དུས་འདི་ནས་ནི་
461

བཟུང་ནས་ནི། །རྡོར་སེམས་གོ་འཕང་མ་ཐོབ་བར། །ལྷག་པའི་ལྷ་རུ་བཞུགས་ནས་
ཀྱང་། །རྟག་པར་བྱིན་གྱིས་རློབས་མཛོད་ལ། །མཆོག་དང་མཐུན་མོང་དངོས་གྲུབ་
ཀུན། །ད་ལྟ་ཉིད་དུ་སྩལ་དུ་གསོལ། །ཛཿཧཱུཾ་བཾ་ཧོཿཞེས་བརྗོད་ཅིང་མེ་ཏོག་གཏོར།
རྡོར་སེམས་བསྒོམ་ཞིང་ཡིག་བརྒྱ་འབུམ་དང་ཉེར་གཅིག་རེ་བཟླ་བ་སོགས་སྤྱི་བྱེ་བྲག་
གི་དམ་ཚིག་ཁས་ལེན་པ་འདིའི་རྗེས་ཟློས་མཛོད། གཙོ་བོས་ཇི་ལྟར་བཀའ་སྩལ་
བ། །དེ་དག་ཐམས་ཅད་བདག་གིས་བགྱི། །ལན་གསུམ། ལུས་གཏང་རག་ཏུ་
འབུལ་བ་འདིའི་རྗེས་ཟློས་མཛོད། དེང་ནས་བརྩམས་ཏེ་བདག་བྲན་དུ། །ཁྱེད་ལ་
བདག་ནི་འབུལ་ལགས་ཀྱི། །ཁྱེད་ཀྱིས་སློབ་མར་བཟུང་བ་དང༌། །ཆ་ཡིས་ཀྱང་ནི་
སྤྱད་དུ་གསོལ། །ལན་གསུམ། མཎྜལ། མཆོད་བསྟོད། ཡིག་བརྒྱ། བཟོད་གསོལ།
ཨོཾ་བཛྲ་མཿམདུན་བསྐྱེད་ཀྱི་ཡེ་ཤེས་པ་རང་བཞིན་གྱི་གནས་སུ་གཤེགས་ཤིང། དམ་
ཚིག་པ་རང་ལ་ཐིམ་པར་གྱུར། དགེ་བ་འདི་ཡིས་ཞེས་སོགས་ཀྱིས་བསྔོ་སྨོན་དང་།
ཉིན་མོ་བདེ་ལེགས་ཞེས་སོགས་ཀྱིས་ཤིས་བརྗོད་བྱས་ལ་ལས་ཀྱི་རྗེས་མི་མངོན་པར་
བྱའོ། །ཞེས་བླ་མེད་ལུགས་ཀྱི་རྡོ་རྗེ་སེམས་དཔའི་རྗེས་གནང་བྱ་ཚུལ་མདོར་བསྡུས་
འདི་ཡང་སྲད་རྒྱུད་ལུགས་ཀྱི་ཐོ་ཡིག་མདོར་བསྡུས། སྐྱིད་ཤོད་སྤྲུལ་སྐུ་དང་། ཐུའུ་
བཀྭན་སྤྲུལ་སྐུའི་ཡིག་ཆ་བཅས་ལ་བརྟགས་ནས་བན་གཟུགས་དྷརྨ་བྷ་དྲས་རང་གིས་
དྲན་ཐོར་བྲིས་པའོ། །ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །
རབ་རྒྱས་འགྲོ་ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་ཤིས་དགེ་འཕེལ་
ཆོས་གྲྭ་ནས། །ཆོས་སྦྱིན་འཛད་མེད་དལ་འགྲོའི་རྒྱུན་འདི་སྤེལ། །ཤུ་བྷཾ། །
462